
Lès 6: Donnan Spiritual.
A. Un variedat di donnan spiritual.
1. 1 Korintionan 12:1, 11 Kiko tur don spiritual genuino tin en komun? (tin regalonan falsu)
2. 1 Korintionan 12:7 Ki puntonan importante Pablo ta trese dilanti aki? (wak tambe 1 Pedro 4:10-)
3. Laga nos konsiderá algun di e donnan spiritual ku e Spiritu ta duna: 1 Korintionan 12:8-10, 28-30, Efesionan 4:11-13, Romanonan 12:6-8 Kiko nos por siña for di e listanan aki di donnan spiritual?
4. Ki dia bo a bira konsiente di un don spiritual ku Spiritu Santu a duna bo?
5. Kon un persona ta deskubrí su don/nan spiritual?
B. Unidat pa medio di diversidat.
1. 1 Korintionan 12:4-6 Kua palabra ta wòrdu ripití den e versíkulonan aki i dikon?
2. 1 Korintionan 12:12-18 Kon Pablo ta ilustrá union pa medio di diversidat?
3. 1 Korintionan 12:19-27 Ki puntonan importante Pablo ta trese dilanti aki?
4. Dikon ta importante pa kòrda ku nos ta kolaborando, no kompetíndo?
C. E don di mas grandi di e Spiritu.
1. 1 Korintionan 12:31 Kua ta e manera mas ekselente ku Pablo ta referí na dje? (wak tambe 1 Korintionan 13:13)
2. E palabra usá aki pa amor den 1 Korintionan 13 ta agapé. Kiko bo sa di amor agapé?
3. Kon Pablo ta deskribí e don di amor agapé? 1 Korintionan 13:1-8a
4. Kon nos por ta yená ku e amor agapé aki? Romanonan 5:5, Lukas 11:13
5. Dikon un fundeshi di amor agapé ta asina importante ora ta usa otro donnan spiritual?
D. E don spiritual di lenga i profesia.
1. Aparentemente, tabatin un énfasis fuerte riba e don spiritual di lenga na e iglesia na Korinto.
2. Ki instrukshon Pablo a duna relashoná ku uso di e don di lenga? 1 Korintionan 14:1-5, 6-19, 20-27
3. Ki konseho general Pablo a duna relashoná ku e don di lenga i e importansia di profesia? 1 Korintionan 14:39-40
4. Miéntras ku papia den otro lenga ta inkluí den vários lista di donnan spiritual, ki punto Pablo ta enfatisá den 1 Korintionan 12:30? (wak tambe 1 Korintionan 12:11)
5. Unda e don spiritual di lenga tabata manifestá den e promé iglesia kristian? Echonan 2:1-13, 19:1-8
6. Kompartí un tempu ku Dios a duna bo libertat pa kompartí e bon notisia tokante Hesus den un otro idioma.

